*АПОСТОЛЪТ В ПРЕМЕЖДИЕ*

*Постановка*

*Сцената е с всичко наредено тематично. Нищо не се размества от началото до края. Пред сцената трябва да бъде оставено място за танци и музика.*

*Декори и материали: кошница с цветя, чалми( за заптиетата),пояси, потури( може черни панталони), 5 черни сака, маси ( ...)за кафенето и декоративни кафени чашки и бутилки(малки юзчета) за ракия, пейка, телеграфен апарат, телеграма с напечатания текст, лист(тефтер), молив, каручка с въглища, бръснач, купичка и хавлийка за бръснене,наргиле, облекла за стражарите и оръжия, окъсани дрипави дрехи за Левски...*

*( всички костюми да са в училище за генерална репетиция в средата на февруари заедно с необходимите декори!)*

*Допълнителни нещица, за които се присетих след като прочетох пояснението Декори и материали: два феса – за Ковачев и Аки Чауш ( ще ги изработим от картон и хартия – поне така си мисля), наргиле ( поръчано)*

*един кожен колан, който ще замести оная лента? За заточване на бръснача, огледало (вече купих), табела с надпис „ Илчовото кафене“(ще изработим), момчетата, които участват трябва да са облечени с ризи ( по-скоро бели) и тъмни панталони, така ще бъдат облечени и тези, които ще са арестувани. Надявам се, че имат черни сака, или ще ги подберем такива, които имат. Момичетата е за предпочитане да са с дълги рокли и черни обувки, но може и по дълги поли и блузи.*

*Освен макет на порта ще трябва да измислим и другите декори - обзавеждането на кафенето и на самия площад, където се развива действието. Това обаче ще се случи, след като огледаме сцената .*

*НАЧАЛО:*

*Зад* ***едната маса*** *е седнал* ***турски военен пощенски чиновник****, който приема телеграма. ( трябва да има* ***листи , молив,*** *и някакъв уред, който да наподобява* ***телеграфически апарат****)*

 *ЗВУК: ТРАКАНЕТО НА ТЕЛЕГРАФА,*

***Чиновникът****(………..) записва. Когато приключи взема листа и става. Взема си и макета на телеграф в ръце.*

*През това време на сцената излиза турският началник* ***Али Чауш****(…….). Към него се доближава телеграфиста и казва:*

* *Получи се телеграма от пловдивската полиция.*

*Чете : - До софийската полиция*

*В София е пристигнал неустрашимият гяур Васил Иванов Кунчев , по прякор Дякон Левски. Представя се за търговец на вълна. Организира комитети. Рус, сивоок, мършав, среден на ръст с черно сако.*

*Подава телеграмата, обръща се и слиза по стълбите.*

*Пред портата стоят двама стражари, покрай които излизат и минават няколко* ***заптиета ( 3-5****). И се събират около Али Чауш. В същото време на сцената смеейки се излизат* ***момичетата*** *и си говорят нещо тихо и поглеждат към масите на близкото кафене. Разхождат се по площада.*

*Али Чауш говори високо на заптиетата:*

* *В София е дошъл да прави комитет комитата Левски. Получи се телеграма. Дирим го. Представя се за търговец на вълна и е облечен с черно сако. Около двадесет и пет годишен. Рус, със сини почти сиви очи, мършав. Трябва да го заловим. Разпръснете се и го намерете. Когато го хванете, доведете го тук! Хайде, бързо! Тръгвайте, не се мотайте! Юнска жега!*

*Заптиетата се разпръскват и излизат от сцената , където вече се е насъбрала тълпа ( …………..). Момичетата се отправят към кафенето и сядат на една маса, идва жената на кафеджията.*

*Али Чауш отива към хана като разбутва хората. Скрива се за малко в навалицата и на преден план на сцената излизат* ***4 момчета****(…………..), които разговарят:*

*1. – Чува се , Дякона бил в града.*

*2.- Да, така се чува. Цялата Софийска полиция е на крак Завардили са всички порти. Дирят го. Искат да го хванат.*

*3.- Прочее, намира се в голяма опасност. Винаги е дързък и безстрашлив до безразсъдство, убеден е, че турската полиция е кекава и за нищо не чини , а е и много самоуверен.*

*4. – Може би вярва в звездата си , безброй пъти се е изтървал из ноктите на враговете си. Той не подозира , че е подушен, а ние не знаем къде е, за да му дадем по-сигурно убежище.*

*Четиримата се отправят към другата маса, около която сядат и продължават своя разговор и към тях се приближава кафеджията Илчо.*

*На пейката, която е също в близост до масите сяда г-н Христо Ковачев (………….) с наргиле.*

*На сцената излиза Али Чауш и се отправя към хана, но* ***едно заптие****, което изтичва се спира пред него. През това време кафеджията сервира чаши с кафета или юзчета.*

*Али Чауш изчаква заптието и започва да го разпитва:*

*АЧ - Какво научи?*

*З - Прегледах, но такъв не намерих. отговаря и си забърсва врата и челото.*

*АЧ - Ти, гледа ли добре? Запомни ли, хубаво? Оглежда се и повтаря: Рус, със сини очи, почти сиви, с черно сако, мършав. Отваряй си очите на четири!*

*З – Разбрах Али Чауш ! ( тръгва си)*

*В това време на мегдана излизат музиканти и засвирват хоро. Излизат*

*Танцьори и заедно с други от публиката изиграват едно кратко хоро. Разотиват си по местата, а момичетата развеселено се разговарят на масата.*

*1.- Ех, момичета, хубав юнски ден е днес. И слънцето не жали, време за жътва настава.*

*Към кафенето се отправя Левски (……………) и сяда срещу огледалото. При него отива младият чирак(…………..) , който трябва да го избръсне и подстриже.*

*2. – Дааа, лято е, жарко лято на 1871г.да пием по една лимонада и да се прибираме по къщите на сянка, че слънцето ще ни изгори, а и градът е пламнал. Каква суматоха, дирят Дякона.*

*След това при тях идва и кафеджийската жена, навеждат се към масата и започват да си шушукат нещо тихичко.*

*Али Чауш изправен наблюдава кафенето и хана. Кафеджията Илчо точи един бръснач. Останалите тихичко си говорят. Илчо отива към Али Чауш , който го пита:*

* *Я да ми кажеш гяурино, Илчо, има ли тука в хана , ….един търговец? Рус, мършав, с черно сако?*
* *Не знам, Али Чауш, аз в хана се не меся. – и продължава да си точи бръснача.*

*От масата на момчетата се чува*

* *Види се , не го знаят къде е .*

*А Али Чауш отива към Илчо и обяснява отново*

*: Сив, сух, - поглежда към* ***седналия на стола****(Левски) , който вече е насапунисан и* ***чиракът*** *се готви да започне да го бръсне, но ръката му започва да трепери и изтърва бръснача.*

*От масата на момчетата:*

*1.- Чиракът го знае. Уплаши се, ще трябва да сме на щрек.*

*2.- Я вижте и на господин Ковачев лицето бяло като платно. И той се разтрепери. Не ще да е от наргилето. Позна го.*

*3. – Да внимаваме, и да не говорим.*

*През това време на пейката до Ковачев сяда Али Чауш.*

*А на масата на момичетата се усмихват и говорят.*

*1. – Как тихо и спокойно си седи този младеж на стола на бръснаря. Нишо че момчето е чирак и още няма опит. Чак бръснача изтърва.*

*2.- И как не трепва ни една жила по него.*

*3.- Нито едно вълнение няма по леденото му лице. Ех, момичета….*

*4.- Какъв юнак! Така трябва Такова извънчовешко самообладание да не го напуска и в най страшните опасности от неговия невероятен живот.*

*Али Чауш пали цигара до Ковачев и пита като го гледа победоносно:*

* *Како си ти Христо ефенди? Болен ли си бил?*
* *Ба, …. Али Чауш… Да….. Не..! От горещината ще да е – измънква Ковачев*

*Излиза Илчо и Ковачев поръчва една ракия за Али Чауш.*

*След това от ъгъла на бръснаря се чува остро, отчетливо и строго:*

* ***Ей, момче, дръж хубаво бръснача , че ще ме порежеш.***

*Али Чауш се обръща към стола и поглежда, но получава ракията и отново се разговаря с Ковачев.*

* *Пий една ракия, Али Чауш,*

*Изпива я , премлясква с уста , забърсва мустаците с длан.*

*К. – В горещото време ракията прохлажда, ще заповядате ли още?*

*И поръчва нова. Турчинът изпива и другата ракия.*

 *Тук е желателно да има друг танц, или някаква народна песен.*

*Ако не може да се включи изпълнение – се придържаме към текста, където Ковачев разказва някаква пиперлива история за софиянка, известна с по-леките си нрави , като не пропуска да заръчва ракията.*

*От масата на момчетата:*

*1.- Сега е момента да изфиряса без да го сетят.*

*Левски става от стола пооправя си вратовръзката пред огледалото без да бърза , обръща се с лице към турчина и започва да плаща на момчето.*

*Али Чауш го поглежда.*

*2.- Вижте, двамата се погледнаха, Срещнаха погледи.*

*Ковачев се хваща за главата, но много бързо се сеща да каже:*

* *Наздраве!*

*От масата на момичетата:*

*1.- Наздраве! Е, съвсем по обичая!*

*После Али Чауш прави едно бързо и разкривено темане за поздрав към човека*

* *Честито челяби , и се обръща отново към Ковачев.*

***Левски*** *преминава покрай тях и отива зад сцената.*

*Али Чауш се плесва по челото, слага си феса на главата и казва:*

* *Ех, добре си говорим с теб г-н Ковачев и пийваме, ама деня преваля.*

*Изправя се .*

* *Аз да тръгвам да диря комитата. Ще огледам гостите в хана. Види се, трудно ще е да го намерим.*

*Приближават се* ***три заптиета****, които водят* ***петима арестувани****, които приличат на Левски и са облечени в* ***черни сака****.*

*Момичетата стават и си тръгват от сцена, като все така продължават да си говорят тихичко.*

*След това стават и момчетата и се заговарят със заптиетата*

*1. – От къде и накъде ги водите тези хора? Какво са сторили, горките?*

*2. – Видят ми се мирни да са.*

*Заптие – От ханове ги събираме. По описание и външност на Левски приличат. Ама не се казват какви са.*

*И Ковачев става от пейката и отива при заптиетата като оглежда арестуваните.*

 *В същото време от зад сцената излиза* ***Левски*** *, преоблечен в дрипави дрехи и тегли* ***каручка с въглища****. Спира се пред всички и се обръща към Ковачев, който го гледа слисано.*

***Л.- Не сакаш ли да ми купиш кюмюра, бе? Оно евтино го давам!***

*Ков.- ( много тихичко) – Левски! И се оглежда , а Левски отговаря:*

* ***Нечем скапо….. Не сакаш….? Твоя воля, господине!***

*И си тръгва към изхода на сцената.*

***Завеса***

*Всички участници излизат и се покланят.*

*Завършваме след завесата със стихове на Дамян Дамянов*

*Казват ги няколко от участниците или избрани ученици.*

*Излизат напред един по един, като по време на последния стих двама ученика- момче и момиче- донасят кошница с цветя, която поставят по средата на сцената.*

Българио на живи и на мъртви,

Българио с безброй Баташки църкви,

Със гробища и с паметници светли,

Със този жертвен въздух, който свети

Над тебе вечно, като вечен огън,

Аз искам да те събера във стих!

Не мога!

Аз искам цялата да те прегърна —

Ръцете ми не стигат!

Как да върна това, което ти си ми дарила?

Не мога.

*Камбаните! Камбаните гърмят!*

*Един народ поема своя път*

*Към трона на жестокия султан,*

*Към своя кръст, към своя свят курбан.*

*Камбаните гърмят!*

 *Дан! Дан!Дан! Дааан!*

*Но вече никой не ги слуша.*

*Защото пред народа бос,*

*Защото пред душите прости*

*Стои изправен по един апостол*

*И прави сянка на Христос.*

*Ала внезапно ветровете млъкват.*

*Ковачницата става тишина.*

*Угасва всичко. Над земята мръква.*

*Изчезва даже людската тъга.*

*Обезлюдена и сама, изгаря.*

*… И само знамената досега*

*очакват още свойте байрактари.*

*О, най-щастлив и най-очакван час!*

*Час, в който със свободен вече глас*

*Народът пее под свободно знаме.*

*Час, в който има всичко:*

*нов живот,Нов цар, нов път, нов гняв на стар народ…*

*… И свободата само май я няма…*

*И пред братската могила,*

*Пред Шипка и пред Вола коленича.*

*И без да казвам колко те обичам,*

*С една сълза, и кървава, и страшна,*

*За цялата ти обич се отплащам.*

*Сълза на радост и от скръб проляна!*

*Сълза, в която ти си цяла сбрана!*

*КРАЙ!*